钦定古今图书集成/方舆汇编/职方典/第1512卷 > 《还定六慰后说》陈用宾
## 钦定古今图书集成/方舆汇编/职方典/第1512卷 > 《还定六慰后说》陈用宾

“天下之事，有其机甚微而其实甚要者，握其机而图
之，故力不劳而功易举，否则难成。”夫六慰者，乃国家
西南之极际也。其实腾永之外藩，轮广八九千里，上
古无论，自汉唐宋以后，咸不能有之。我朝威德，无往
不被，乃编置为六宣慰：曰木邦、曰缅甸、曰八百、曰车
里、曰老挝、曰孟养一宣抚，曰猛密，咸为之正疆界、明
“爵级。二百年来，酋长安其位，彝民安其生。”奈何莽瑞
体鸣狐，持挺于洞吾，建标立赤计，灭得楞之兄弟，东
破老挝之揽掌，攻打景迈，服车里孟艮，囚孟养之思
筒，陷木邦之罕拔，计服猛密，号召三宣，雄长海上，三
宣之外，尺地咸为窃据。若兹丑也，将度幕轻赍，出塞
数千里，兴问罪之师乎？将传檄掉三“寸舌，解纷救斗
乎？是入万仞渊，取骊龙颔下之珠也。”向使伏穴守巢，
戢翼敛喙，亦听其游魂假息焉耳。讵群丑相讧，仗缅
声援，凭缅藉资者指不胜屈。万历九年以来，滇民服
甲枕戈，行赍居送，如孟养、孟拱、景迈、雍、会、猛乃夕波
落著及雍罕、冗、墨等贼，为莽奔走，或犯蛮莫扰三宣，
岁无虚日。故欲慷慨“一当贼，以扫穴而犁庭。然不毛
非用武之地，绝域无远讨之理，欲慎重于兹，廑廑谕
国威信抚之，则若辈喜人怒兽也，难养易坏，朝抚夕
叛，徒示弱也。察其势而权低昂，计惟远攻，远攻又必
以彝攻彝，非暹罗无以得志者。”因遣一介之使，持盈
尺之檄，檄之暹罗，象以颐指，大举兵加之，而缅丑遂
大狼“狈。故以势合者，势败则分。缅兼六慰，兼之势也，
非拊之德也。昔缘乌合，今必瓜分，抚谕招来，以其时
考之，则可矣。”乃会按镇差官将命，分道并进，因势利
导，赏谕之，六慰传檄而定。故罕钦首先贡象，景迈遣
使求通，孟养、孟拱、先贽继贡车里、老挝，叩关贡象而
稽颡。夕波猛乃雍会、落著等丑偕数十万叛缅之众，
咸系颈而来归。将命者因地顺势置之以安反侧之
心，亦无徙戎之患。夫以数十年已失之物，一旦完璧
归之故府，以数十万众、百万糗粮取之而不克，今复
之于伐谋不遗馀力，此非低昂轻重、因势决机之明
效大验哉？今而后，狼烟红息，塞草绿抽，虽滇人厚幸实朝廷威灵远鬯也。《语》曰：“善师者不阵，善阵者不战。”
谅夫蒲苴子之巧也。弱弓纤缴，乘风振之，连双鸧于
青霄之际，决机审哉！顾决机者我也，连双鸧则在缴
矣。